Anpil peripesi pou yon malad jwenn laswenyay nan bato-lopital USNS Comfort | Kreyòl Enfo
pa Kreyòl Enfo 12/11/2019 14/11/2019
Otè a: Kreyòl Enfo 12/11/2019 14/11/2019
Kreyòl Enfo, 8 novanm 2019 .- Nan baz Naval Amiral Killick, zòn Bizoton (komin Kafou), sitwayen ayisyen yo ap pase anpil peripesi pou jwenn laswenyay, daprè sa yon ekip Kreyòl Enfo ki te vizite espas la konstate.
Mariz, yon dam ki di li te vin bouske laswenyay pou yon pwoblèm nan tèt oblije retounen lakay li san li san li pa gentan pase devan espesyalis la. Manman 4 pitit la di li regrèt l ap retounen lakay li aprè yon jounen » anba yon gwo solèy cho ap manje lapousyè « .
Malad yo denonse tou konpòtman polisye ayisyen k ap bay sekirite nan espas la. Selon kèk nan malad sa yo, gen polisye k ap fasilite moun pa yo jwenn laswenyay avan moun ki pase toutan yo nan nan liy la. Gen malad yo ki menm konn pèdi konesans pandan yo nan liy la, daprè temwayay yo.
Bato-lopital USNS Comfort rantre nan peyi a nan kad koperasyon Etazini ak Ayiti. Pandan misyon yo nan peyi a k ap bout 13 novanm, USNS Comfort ap ofri laswenyay nan domèn medsin familyal, egzamen ak trètman pou dan, egzamen zye, pedyatri, sante fanm, terapi elatriye.
Masak sou Bèlè : òganizasyon dwa moun yo lonje dwèt sou pouvwa Tèt Kale a
Gonayiv : lopital Lapwovidans gen pwoblèm gaz ak...
Miragwàn, lopital Sent Terèz prèske pap fonksyone akoz...